CELEX: C2006/224/53
Language: lv
Date: 2006-09-16 00:00:00
Title: Lieta C-325/06 P: Apelācija, ko 2006. gada 25. jūlijā ierosināja Galileo International Technology LLC , Galileo International LLC , Galileo Belgium SA , Galileo Danmark A/S , Galileo Deutschland GmbH , Galileo España , SA, Galileo France SARL , Galileo Nederland BV , Galileo Nordiska AB , Galileo Portugal Ltd , Galileo Sigma Srl , Galileo International Ltd , The Galileo Company , Timas Ltd ( trading as Galileo Ireland ) par Pirmās instances tiesas (otrā palāta paplašinātā sastāvā) 2006. gada 10. maija spriedumu lietā T-279/03 Galileo International Technology LLC u.c. pret Eiropas Kopienu Komisiju

16.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 224/28
            
         Apelācija, ko 2006. gada 25. jūlijā ierosināja Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) par Pirmās instances tiesas (otrā palāta paplašinātā sastāvā) 2006. gada 10. maija spriedumu lietā T-279/03 Galileo International Technology LLC u.c. pret Eiropas Kopienu Komisiju
   (Lieta C-325/06 P)
   (2006/C 224/53)
   Tiesvedības valoda — franču
   Lietas dalībnieki
   
      Apelācijas sūdzības iesniedzēji: Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) (pārstāvji — J.-N. Louis un C. Delcorde, avocats)
   
      Cits lietas dalībnieks: Eiropas Kopienu Komisija
   Apelācijas sūdzības iesniedzēju prasījumi:
   
               —
            
            
               atzīt, ka
               Pirmās instances tiesas (otrā palāta paplašinātā sastāvā) 2006. gada 10. maija spriedums lietā T-279/03 Galileo un konsorti/Eiropas Kopienu Komisija, tiek pilnībā atcelts.
            
         
               —
            
            
               nolemt sekojošo:
               
                           I.
                        
                        
                           
                                       a)
                                    
                                    
                                       aizliegt Komisijai jebkādā veidā izmantot vārdu “Galileo” saistībā ar satelītnavigācijas sistēmas projektu un aizliegt Komisijai tieši vai netieši veicināt to, ka trešās personas izmanto šo vārdu šī projekta sakarā, un visbeidzot, aizliegt tai piedalīties jebkurās darbības, kas notiek šī vārda izmantošanas sakarā, ko veic trešās personas;
                                    
                                 
                                       b)
                                    
                                    
                                       piespriest Komisijai samaksāt prasītājiem kopīgi un solidāri 50 miljonu EUR apmērā kā atlīdzinājumu par nodarīto mantisko kaitējumu.
                                    
                                 
                     
                           II.
                        
                        
                           Pakārtoti,
                           pieņemot, ka Komisija turpina izmantot vārdu “Galileo”, piespriest tai samaksāt prasītājiem 240 miljonus EUR.
                        
                     
                           III.
                        
                        
                           Piespriest Komisijai samaksāt prasītājiem, sākot no šī prasības pieteikuma iesniegšanas datuma, kavējuma procentus, kas tiek aprēķināti saistībā ar ECB likme, kas palielināta par diviem punktiem, sākot no 30/04/01.
                        
                     
                           IV.
                        
                        
                           Piespriest atbildētājai atlīdzināt tiesāšanās izdevumus.
                        
                     
         Pamati un galvenie argumenti
   Ar šo apelāciju apelācijas sūdzības iesniedzēji atsauces uz kļūdu, kuru pieļāva Pirmās instances tiesa, nosakot, ka priekšnoteikums tam, lai varētu atzīt, ka ir aizskartas preču zīmju īpašnieka tiesības Padomes 1993. gada 20. decembra (1) Regulas (EK) Nr. 40/94 par Kopienas preču zīmi 9. panta 1. punkta nozīmē un Padomes 1988. gada 21. decembra Pirmā direktīvas (89/104/EEK), ar ko tuvina dalībvalstu tiesību aktus attiecībā uz preču zīmēm (2), 5. panta 1. punkta nozīmē, ir tas, kas preču zīmes īpašnieks preces vai pakalpojumus piedāvā tirgū.
   Apelācijas sūdzības iesniedzēji apstrīd arī jēdziena “izmantošana darījumos” šauro interpretāciju, ciktāl tā obligāti paredz komerciāla rakstura darbību. Apelācijas sūdzības iesniedzēji uzskata, ka Pirmās instances tiesas spriedumā ir pretrunas vairākos punktos, jo īpaši attiecībā uz projekta “Galileo” komerciālo mērķi vai tā neesamību un kaitējuma noteikto vai iespējamo raksturu.
   Apelācijas sūdzības iesniedzēji arī pārmet Pirmās instances tiesai, ka tā nesprieda pietiekamā mērā par viņu argumentāciju saistībā ar aizskārumu attiecībā uz sociālajiem aspektiem un komercnosaukumiem, un ignorēja to, ka 1883. gada 20. marta Parīzes konvencijas rūpnieciskā īpašuma aizsardzībai, kas pēdējo reizi pārskatīta Stokholmā 1967. gada 14. jūlijā un grozīta 1979. gada 28. septembrī (3), 8. pants nosaka minimālo obligāto regulējumu.
   Visbeidzot, apelācijas sūdzības iesniedzēji iebilst, ka Pirmās instances tiesa neņēma vērā piemērojamās normas attiecībā uz Komisijas pienākumu veikt tiesiskas darbības. Prasītājas apgalvo, ka pēc būtības preču zīmju tiesības ir apropriācijas tiesības, nevis rada tiesības.
   
      (1)  OV 1994, L 11, 1. lpp.
   
   
      (2)  OV 1989, L 40, 1. lpp.
   
   
      (3)  Apvienoto Nāciju līgumu krājums, 828. sējums, Nr. 11847, 108. lpp.